kardosdrur/scandi-wiki huggingface dataset:
Mikkel Irminger Sarbo

Mikkel Irminger Sarbo (født 10. november 1975) er en dansk politiker og erhvervsmand der har været landsformand for Radikale Venstre fra 2021.

Opvækst 
Sarbo er opvokset i Gjøl i Nordjylland sammen med tre søskende. De boede på en nedlagt skole hvor deres mor havde et keramikværsted.

Politik 
Sarbo blev valgt til landsformand for Radikale Venstre på partiets landsmøde 18. september 2021. Han fik 205 stemmer i et kampvalg og besejrede den tidligere næstformand Clara Halvorsen som fik 135 stemmer. Den tidligere landsformand gennem 6 år Svend Thorhauge genopstillede ikke.

Han stillede op ved kommunalvalget 2013 i Københavns Kommune og fik 629 stemmer. Da beskæftigelses- og integrationsborgmester Anna Mee Allerslev trak sig fra Borgerrepræsentationen i 2017, blev Sarbo som var første stedfortræder, medlem fra 31. oktober 2017 og året ud til valgperioden udløb.

Sarbo var formand for Hovedstadens Radikale Venstre 2010-2012 og havde været medlem af de Radikales hovedbestyrelse i 20 år da han blev valgt til partiets landsformand. Tidligere var han også været Radikal Ungdoms hovedbestyrelsesformand.

Uddannelse og erhverv 
Sarbo er cand.merc. i strategi, organisation og ledelse fra Copenhagen Business School i 2005, og han har en MBA fra Massachusetts Institute of Technology. Han har grundlagt og ejet flere danske virksomheder. Sarbo er medejer af den københavnske restaurantkæde Hallernes Smørrebrød. Han har haft flere bestyrelsesposter, bl.a. var han medlem af Coop ambas bestyrelse fra 2017 til 2020.

Sarbo åbnede i 2006 sammen med sin søster Mette Marie Sarbo tesalonen Tante T. som året efter i 2007 blev kåret til Københavns bedste tesalon.

Familie 
Sarbo var far til cykelrytteren Andreas Byskov Sarbo der døde som 18-årig i 2019 efter at være påkørt af en bilist i et cykelløb.

Referencer

Eksterne henvisninger 
 

Politikere fra Det Radikale Venstre
Medlemmer af Københavns Borgerrepræsentation fra Det Radikale Venstre
Medlemmer af Københavns Borgerrepræsentation i 2000-tallet
Arianna Romero

Arianna Jeanette Romero Téllez (født 29. juli 1992) er en kvindelig mexicansk fodboldspiller, der spiller forsvar for danske HB Køge i Gjensidige Kvindeliga og Mexicos kvindefodboldlandshold.

Hun har tidligere spillet for de amerikanske topklubber i National Women's Soccer League (NWSL) Houston Dash, Washington Spirit, North Carolina Courage, samt Seattle Reign FC hvor hun var med på klubbens reservehold frem mod sæsonstart. Hun har ligeledes også spillet i den islandske fodboldliga for Valur og ÍBV, samt få kampe for norske Vålerenga. Hun spillede også for australske Perth Glory, fra 2016 til 2017 og igen fra 2019 til 2020.

Hun deltog under VM i fodbold for kvinder 2015 i Canada, hvor det mexicanske ikke avancerede fra gruppespillet.

Hun skrev i juli 2021, under med de nykårede danske mestre fra HB Køge i Gjensidige Kvindeliga.

Referencer

Eksterne henvisninger 
 

Fodboldspillere fra Mexico
Fodboldspillere fra HB Køge (kvinder)
Fodboldspillere fra OL Reign
Fodboldspillere fra Houston Dash
Fodboldspillere fra Washington Spirit
Fodboldspillere fra Vålerenga Fotball Damer
Fodboldspillere fra North Carolina Courage
Lili Iskandar

Layla "Lili" Pascal Iskandar (; født 16. maj 2002) er en kvindelig libanesisk fodboldspiller, der spillet midtbane for danske HB Køge i Gjensidige Kvindeligaen.

Hun startede hendes fodboldkarriere i Libanon i Salam Zgharta i sæsonen 2018-19, hvor hun scorede 10 mål, inden Iskandar skiftede til de libanesiske mestre fra SAS. I hendes første sæson i klubben, var hun med til at vinde klubbens femte mesterskab, hvor hun denne gang scorede 15 mål i sæsonen.

Den 9. juli 2021, skrev hun under på en 1-årig kontrakt med de nykårede danske mestre fra HB Køge i Gjensidige Kvindeliga.

Referencer

Eksterne henvisninger 
 

Fodboldspillere fra Libanon
Fodboldspillere fra HB Køge (kvinder)
Sløinge sogn

Sløinge sogn i Halland, Sverige var en del af Årstad herred og har været en del af Falkenbergs kommun siden 1971. Sløinge distrikt dækker det samme område siden 2016. Sognets areal er 20,82 kvadratkilometer, heraf 20,09 land  I 2020 havde distriktet 1.338 indbyggere. Landsbyen Sløinge ligger i sognet.

Navnet blev første gang registreret som Slønge i 1396. Navnets baggrund er uklar. Det kommer muligvis fra et efternavn, 'Slødhinger' Antallet indbyggere har været nogenlunde stabilt (sognet havde 1.398 indbyggere i 1930).

Der er et naturreservat i sognet: Suseån. Det ligger ved en å med samme navn, der løber gennem Sløinge. Fra Sløinge kommer Oktorpsgården, som er flyttet til frilandsmuseet Skansen i Stockholm. Der er også et arkæologisk sted fra 400–1000 e.Kr., Sløingeboplatsen.

Kilder 

Sogne i Årstad herred
Folkebogføringsdistrikter i Falkenbergs kommun
Hannah Adler

Hannah Adler (født 23. januar 1998) er en kvindelig amerikansk fodboldspiller, der spiller midtbane for HB Køge i Gjensidige Kvindeligaen.

Adler spillede universitetsfodbold på University of Denver (Denver Pioneers), fra 2016 til 2020 og var også på et tidspunkt førsteholdets anfører. Efterfølgende skiftede hun til sit første udlandsophold i september 2020, hvor hun optrådte for israelske Bnot Netanya F.C. i Netanya. Den 27. august 2021, skrev hun under på en kontrakt med de nykårede danske mestre fra HB Køge i Gjensidige Kvindeliga.

I Adlers debutkamp for Køge, scorede hun hele 7 mål i 13-0-sejren over Roskilde Pigefodbold i en træningskamp i slutningen af august 2021.

Referencer

Eksterne henvisninger 
  

Kvindelige fodboldspillere fra USA
Fodboldspillere fra HB Køge (kvinder)
Kvindelige fodboldspillere i Elitedivisionen fra USA
Nadja Brahe Andersen

Nadja Brahe Andersen (født 31. januar 2003) er en kvindelig dansk fodboldspiller, der spiller forsvar for HB Køge i Gjensidige Kvindeligaen.

Karriere

HB Køge 
Hun har siden sommeren 2020, spillet for den danske ligaklub HB Køge og kom officielt på førsteholdet i juli 2021. I juni 2021 vandt hun, højest overraskende, det danske mesterskab og bryd samtidig en 19 årig lang stime i kvindeligaen. Hun var ligeledes aktuel i truppen, frem mod deltagelsen i UEFA Women's Champions League 2021-22.

Hun fik officielt debut på HB Køges førstehold den. 28. september 2020.

Referencer

Eksterne henvisninger 

Kvindelige fodboldspillere fra Danmark
Fodboldspillere fra HB Køge (kvinder)
Annie Jessen

Anna Agnes Kirstine "Annie" Jessen (født 23. januar 1915 i Sorø, død 28. juli 1993) var en dansk skuespillerinde. Hendes filmdebut blev i Champagnegaloppen fra 1938, og i Disney-filmen Snehvide og de syv dværge fra 1937, som havde dansk biografpremiere i slutningen af september 1938, lagde hun stemme til Snehvide. Ud over sin filmkarriere, optrådte hun i en del revyer.

Filmografi

Film 
 Snehvide og de syv dværge (1937) – Snehvide, stemme
 Champagnegaloppen (1938) – Amelie Hambroe
 Barnet (1940) – Evas og Ilses veninde
 Nøddebo Præstegård (1974) – Bagermadamme
 Ta' det som en mand, frue (1975) – Ekspedient I bh-afdeling
 Rend mig i traditionerne (1979) – Bardame

Tv-serier 
 Ret beset (1978) – Marie Motzfeldt

Eksterne henvisninger 
 

Skuespillere fra Danmark
Personer fra Sorø
Labyrinten til troldkongens slot

Labyrinten til troldkongens slot (org.titel: Labyrinth) er en amerikansk-britisk musical-fantasy-film fra 1986, instrueret af Jim Henson. Den omhandler den 14-årige Sarahs (Jennifer Connelly) søgen for at nå midten af en labyrint, for at få sin halvbror Toby tilbage, som hun tidligere havde ønsket væk til troldkongen Jareth (David Bowie).

Handling

Medvirkende 
 David Bowie som Jareth, troldkongen
 Jennifer Connelly som Sarah Williams
 Toby Froud som Toby Williams, Sarahs halvbror
 Christopher Malcolm som Robert, Sarah og Tobys far
 Shelley Thompson som Irene, Tobys mor og stedmor til Sarah
 Natalie Finland som labyrint-feerne

Blandt troldekongens undersåtter ses blandt andet Kenny Baker og Warwick Davis.

Soundtrack 

Ud over soundtracket af Trevor Jones blev følgende fem numre, der er skrevet af David Bowie til filmen, benyttet; "Magic Dance", "Chilly Down", "As The World Falls Down", "Within You" og "Underground".

Litteratur

Referencer

Eksterne henvisninger 

 

Amerikanske film fra 1986
Engelsksprogede film
Musicalfilm fra USA
Musicalfilm fra Storbritannien
Eventyrfilm fra USA
Eventyrfilm fra Storbritannien
Film instrueret af Jim Henson
Britiske film fra 1986
Vessige sogn

Vessige sogn i Halland, Sverige var en del af Årstad herred og har været en del af Falkenbergs kommun siden 1971. Vessige distrikt dækker det samme område siden 2016. Sognets areal er 60,81 kvadratkilometer, heraf 58,02 land  I 2020 havde distriktet 714 indbyggere. En del af landsbyen Vessigebro ligger i sognet.

Navnet blev første gang registreret som Væsøghæ i 1288. Den første del af navnet kommer muligvis fra et tidligere navn på Lillån. Den anden del er høj, muligvis fra den højde, hvor Vessige Kirke står.  Antallet indbyggere har været nogenlunde stabilt siden 1980 (da sognet havde 721 indbyggere).

Der er et naturreservat i sognet: Skattagård. I sognet er der en slotsruin, Sjønevadsborg , som ligger på en ø i Sjønevadssjøn.

Kilder 

Sogne i Årstad herred
Folkebogføringsdistrikter i Falkenbergs kommun
Christian Nørgaard (guitarist)

Christian Nørgaard, ved dit eget navn Christian Pedersen (født 20. september 1973 i København, Danmark) er en dansk guitarist, bassist, sanger og IT-konsulent.

Biografi 
Han begyndte at spille guitar i en alder af seksten. Hans første gruppe var Last Dawn fra Munkebo. I 1990 uddannet fra Mulernes Legatskole i Odense. Fra 1993 til 1997 studerede han folkeskoleundervisning på Skårup Seminarium i Skårup og tog i 2003 eksamen fra IT-universitetet i København.

Han spillede i forskellige musikgrupper. Fra 2004 til 2009 var han akustisk guitarist og guitartekniker for det danske band Volbeat. Siden februar 2011 har han været guitarist i gruppen Grumpynators.

Han er gift med Mette Brixen Nørgaard, med hvem han har to børn.

Diskografi

Med Grumpynators 
 Grumpynators (EP, 2011)
 666 RPM (EP, 2013)
 Wonderland (2015)
 City of Sin (2017)
 Still Alive (2020)

Referencer

Eksterne henvisninger 
 

Guitarister fra Danmark
Personer fra København
Trafikmagasinet

Trafikmagasinet kan referere til:

 Trafikmagasinet (tv-program) – et tv-program på Sveriges Television, som kørte i årene 1978 til 2003
 Trafikmagasinet (tidsskrift) – et svensk landsdækkende fagtidsskrift
Novi di Modena

Novi di Modena er en italiensk by (og kommune) i regionen Emilia-Romagna i Italien, med omkring  indbyggere.

Se også

Referencer

Eksterne henvisninger 
 

Byer i Emilia-Romagna
Modena (provins)
Nekrotiserende bløddelsinfektion

Nekrotiserende bløddelsinfektion (Nekrotiserende fasciitis eller kødædende bakterier) er en sjælden infektionssygdom, der er livstruende og kan udvikle sig hurtig over timer.

Omkring 150 personer får sygdommen om året i Danmark. Personer i alle aldre og uanset om man tidligere var syg, har dårligt immunsystem, eller er rask, kan risikere at få sygdommen. Gennemsnitsalderen for folk som får sygdommen er 61 år.

De bakterier som er årsag til nekrotiserende bløddelsinfektion er ikke kødædende, men udskiller gifte (eksotoksiner), der får blodpladerne og de hvide blodlegemer til at klumpe sammen til blodpropper. Blodpropperne hæmmer eller standser blodomløbet i det ramte område og når vævet ikke får ilt og næring dør vævet (nekrose, koldbrand).

Referencer

Bakteriesygdomme
Novi

Novi har flere betydninger:

 Cajus Novi, en dansk arkitekt, kunstformidler og maler
 Novi di Modena, en italiensk by i regionen Emilia-Romagna i Italien
 Novi Ligure, en italiensk by i regionen Piemonte i Italien
Bergamasco

Bergamasco har flere betydninger:

 Bergamasco (by), en italiensk by i provinsen Alessandria i regionen Emilia-Romagna i Italien
 Bergamasco (hund), en hunderace, der oprindelig var hyrdehunde
Novi Ligure

Novi Ligure er en italiensk by (og kommune) i provinsen Alessandria  i regionen Emilia-Romagna i Italien, med omkring  indbyggere.

Referencer

Eksterne henvisninger 

Byer i Piemonte
Alessandria (provins)
Bergamasco (by)

Bergamasco er en italiensk by (og kommune) i provinsen Alessandria i regionen Emilia-Romagna i Italien, med omkring  indbyggere.

Referencer

Eksterne henvisninger 

Byer i Piemonte
Alessandria (provins)
Falke (navn)

Falke er et dansk drengenavn, der oprindeligt stammer fra Tyskland. 

I 2021 var der ifølge Danmarks statistik 269 drenge med navnet Falke.

Referencer 

Drengenavne
Jack McLoughlin

Jack McLoughlin (født 1. februar 1995) er en australsk svømmer.

Han repræsenterede Australien under sommer-OL 2020 i Tokyo og vandt sølv på 400 m 
fri. 

McLoughlin repræsenterede Australien under sommer-OL 2016 i Rio de Janeiro, hvor han blev slået ud i det indledende heat på 1500 meter fri.

Referencer

Eksterne henvisninger 
 

Svømmere fra Australien
Svømmere ved sommer-OL 2016
Svømmere ved sommer-OL 2020
Olympiske medaljevindere i svømning
Olympiske bronzemedaljevindere fra Australien
Medaljevindere ved sommer-OL 2020
Falke (flertydig)

Falke kan henvise til

 Falkefamilien, en familie af fugle
 Falke-ordenen, en orden af fugle
 Falke (navn), et drengenavn
 Falke, et varemærke, der benyttes af Jem & Fix-kæden for værktøj
Sinful

Sinful er en dansk online sexshop, som sælger sexlegetøj og lingeri på nettet. Den har siden 2016 været Nordens største online sexshop.

Baggrund 

Virksomheden blev stiftet i 2008 af Mathilde Mackowski og Tonny Andersen og har i dag 140+ ansatte.
Virksomheden blev i marts 2021 solgt til kapitalfonden Polaris.

Handel 
Sinful har 9 egne brands og over 6500 lagerførte produkter.
Virksomheden blev i 2019 den første til at lancere en økologisk og svanemærket glidecreme.. 

De opererer på 6 markeder: Danmark, Sverige, Finland, Norge, Frankrig og England.

Noter og referencer

Eksterne henvisninger 
 Sinful DK officiel hjemmeside

Etableret i 2008
Netbutikker i Danmark
VHL 2013-14

VHL 2013-14 var den fjerde sæson af ishockeyligaen VHL, der var Ruslands næstbedste liga for mandlige klubhold. Ligaen havde deltagelse af 26 hold, der først spillede et grundspil med 50 spillerunder, hvorfra de seksten bedste hold gik videre til slutspillet om mesterskabet på niveau 2 i det russiske ligasystem.

Hold 

Ligaen havde deltagelse af 26 hold, hvilket var et færre end sæsonen før. I forhold til den foregående sæson var der sket følgende ændringer:
 HK Junost var efter én sæson i VHL flyttet tilbage til den hjemlige Ekstraliga.
 Lokomotiv Jaroslavls andethold var blevet nedlagt og derfor trukket ud af ligaen.
 HK Lipetsk var blevet optaget som nyt hold i ligaen.
 HK VMF var flyttet fra Sankt Petersborg til Kondopoga i Østkarelen og havde skiftet navn til HK VMF-Karelija.
 HK Ariada-Akpars havde skiftet navn til HK Ariada.

Grundspil

Format 

Hvert hold spillede 50 kampe i grundspillet – to kampe (en på hjemme- og en på udebane) mod hvert af de 25 andre hold.

Der blev uddelt point efter følgende pointsystem:
 Sejre i ordinær spilletid gav 3 point.
 Sejre i forlænget spilletid eller straffeslagskonkurrence gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

De seksten bedste hold gik videre til slutspillet om Petrov-pokalen.

Stilling

Slutspil 

Slutspillet havde deltagelse af de seksten bedste hold fra grundspillet, og holdene blev seedet fra 1 til 16 i henhold til deres placering i grundspillet. Holdene mødtes i en cupturnering, og i hver runde spillede det højst seedede hold mod det lavest seedede hold osv. Alle opgør blev spillet bedst af syv kampe, hvor det højst seedede hold havde hjemmebane i kamp nr. 1, 2, 5 og 7.

Alle klokkeslæt er angivet i Moskva-tid (UTC+3).

Hold og seedninger 

Holdene blev seedet fra 1 til 16 i henhold til deres placering i grundspillet.

Ottendedelsfinaler

Kvartfinaler

Semifinaler

Finale om Petrov-pokalen

Kilder / eksterne henvisninger 
 VHL   
 VHL - Grundspil 2013-14 - Kampe   
 VHL - Grundspil 2013-14 - Stilling   
 VHL - Grundspil 2013-14 - Statistik   
 VHL - Slutspil 2013-14 - Kampe   
 VHL - Slutspil 2013-14 - Overblik   
 VHL - Slutspil 2013-14 - Statistik

Noter 

Sæsoner i VHL
Ishockey i 2013
Ishockey i 2014
Lasithi

Lasithi () er den østligste regionale enhed på øen Kreta, og ligger øst for Heraklion. Dets hovedstad er Agios Nikolaos, de andre større byer er Ierapetra, Sitia og Neapoli. Bjergene omfatter Dikti i vest og Thrypti i øst. Kretensiske Hav ligger mod nord og det Libyske hav mod syd.

Øst for landsbyen Elounda ligger øen Spinalonga, der tidligere var en venetiansk fæstning og en spedalskhedskoloni. Ved foden af Dikti-bjerget ligger Lasithi-plateauet, der er berømt for sine vindmøller. Vai er kendt for sin dadelpalmeskov .

Med sine strande og det milde klima året rundt tiltrækker Lasithi mange turister. Masseturismen koncentrerer sig om steder som Vai, Agios Nikolaos og øen Chrissi. Mere off-beat turisme kan findes i landsbyer på sydkysten som Myrtos, Makrys Gialos eller Makrigialos, Xerokambos og Koutsouras .

Lasithi er hjemsted for en række oltidsfund. Ved Vasiliki, Fournou Korifi, Pyrgos, Zakros og Gournia er der ruiner fra minoisk tid, Lato og Itanos var doriske byer.

Administration 
Den regionale enhed Lasithi er opdelt i fire kommuner. Disse er (nummer relaterer til kortet i infoboksen): 

 Agios Nikolaos (1)
 Ierapetra (2)
 Oropedio Lasithiou (3)
 Siteia (4)

Præfektur 
Som en del af Kallikratis -regeringsreformen i 2011 blev den regionale enhed Lasithi oprettet ud fra det tidligere præfektur Lasithi (), som blev oprettet, mens Kreta stadig var en autonom stat og blev bevaret, efter at øen sluttede sig til Grækenland i 1913. Præfekturet havde stort set samme udstrækning som den nuværende regionale enhed, undtagen Viannos-området, der tidligere hørte til Lasithi, men blev annekteret til Heraklion-præfekturet i 1932. Samtidig blev kommunerne omorganiseret i henhold til nedenstående tabel.

Referencer 

 Lasithis geografiske profil

Regionale enheder i Grækenland
Kreta
Geropotamos (flod)

Geropotamos ( eller Ιερός Ποταμός) er et vandløb på det sydlige Kreta i Grækenland. Dens afvandingsområde er 553 km2. Den har sit udspring på den nordlige skråning af Asterousia-bjergene, nær landsbyen Sternes. Den løber mod vest gennem Messarasletten og løber ud i det libyske hav nær Tympaki. Floden bidrog til vandforsyningen af den gamle minoiske bosættelse Phaistos. Ieropotamos blev stærkt tiltrukket af minoerne på grund af landbrugets intensitet, selv i bronzealderen på Phaistos.

Referencer 

Floder i Grækenland
Kreta
Atletik under sommer-PL 2020

Atletik under de paralympiske sommerlege 2020 blev afholdt på Japans nationalstadion i Tokyo fra 24. august til 5. september 2021. 

Der konkurreres i i alt 167 øvelser, og 1.100 atleter deltog. Atletik er legenes største sport, både målt i antallet af øvelser og antallet af atleter.

Sportsgrene under sommer-PL 2020
Spaghetti alle vongole

Spaghetti alle vongole er en traditionel italiensk pastaret med muslinger, der er særligt populær i Campania, hvor den er en del af det traditionelle napolitanske køkken.

Referencer 

Mad fra Italien
Pastaretter
Pastasalat

Pastasalat er en salat, der er fremstillet af en eller flere typer pasta

Den serveres normalt kold, og ofte med eddike-, olie-, eller mayonnaise-baseret dressing. Den bliver typisk serveret som en forret, som tilbehør eller hovedret. Pastasalat bliver ofte betragtet som en forårs- eller sommerret, hvor den kan fremstilles med nyhøstede grøntsager fra årstiden, men den kan serveres hele året rundt.
Pastasalat kan indeholde en lang række grønsager som bl.a. forskellige salattyper, agurk, tomat, majs, oliven, løg eller peberfrugt. Der kan også indgå ost som feta eller parmesan og forskellige typer kød og udskæringer. Der findes også pasta salat med fisk og skaldyr.

Retten bliver også brugt indenfor emnet "fastfood" da retten tager få minutter at lave.

Referencer 

Salat
Pastaretter
BoerBurgerBeweging

BoerBurgerBeweging (forkortes: BBB) (dansk: BondeBorgerBevægelse) er et hollandsk politisk parti.

Historie 
BBB blev dannet i oktober 2019 af journalisten Caroline van der Plas. Partiet blev dannet som støtte til landmændene, som i efteråret 2019 i Holland begyndte med store protester imod den hollandske regerings plan om at forsøge at reducere landets udledning af nitrogen, ved at markant reducere mængden af husdyr i landbruget. Mange landmænd mente her at dette var uretfærdigt angreb på landbruget, og at regeringen brude angribe andre sektorer.

Ved partiets debutvalg i 2021 vandt partiet en enkel plads i underhuset.

Ideologi 
BBB's hovedideologi er deres støtte til agrarisme. Partiets fokus er på at give gode vilkår til landets landmænd. Partiet går dog også ind for mere decentralisering, og har forslået at lave et ministerium for landet, som skal fokus på landet og landbruget. Dette ministerium skal også ligge minimum 100 km væk fra Haag.

Valgresultater

Kilder og eksterne henvisninger 

 Partiets hjemmeside (på hollandsk)

Politiske partier i Nederlandene
Etableret i 2019
Svetlana Romasjina

Svetlana Aleksejevna Romasjina ( ; født 21. september 1989 i Moskva) er en russisk synkronsvømmer.

Romasjina blev olympisk mester i synkronsvømning under sommer-OL 2008 i Beijing.

Fire år senere, under sommer-OL 2012 i London, vandt hun to olympiske guldmedaljer.

Hun vandt også guld under sommer-OL 2016 i Rio de Janeiro.

Under sommer-OL 2020 i Tokyo som blev arrangeret i 2021, vandt hun guld i både duet og hold.

Referencer

Eksterne henvisninger 
 

Synkronsvømmere fra Rusland
Personer fra Moskva
Olympiske mestre fra Rusland
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Ska Keller

Franziska Maria "Ska" Keller (født 22. november 1981 i Wilhelm-Pieck-Stadt Guben) er en tysk politiker (Bündnis 90/Die Grünen). Hun var fra 2007 til 2009 leder af sit parti i den tyske delstat Brandenburg, og blev i en alder af 27 år i 2009 valgt ind i Europaparlamentet, for første gang. Hun var forud for valget til Europaparlamentet i 2014 en af topkandidaterne til De Europæiske Grønne, og blev valgt til samme funktion før valget i 2019. Keller har været talsperson for Europaparlamentets politiske gruppe kaldet Gruppen af De Grønne/Europæiske Frie Alliance. Hun har fra 2016 været en af to sidestillede ledere i gruppen.

Referencer 

Politikere fra Bündnis 90/Die Grünen
Medlemmer af Europa-Parlamentet fra Tyskland
Årstad sogn

Årstad sogn i Halland, Sverige var en del af Årstad herred og har været en del af Falkenbergs kommun siden 1971. Årstad distrikt dækker det samme område siden 2016. Sognets areal er 41,22 kvadratkilometer, heraf 40,66 land  I 2020 havde distriktet 1.219 indbyggere. Landsbyen Årstad og en del af landsbyen Heberg ligger i sognet.

Navnet blev første gang registreret som Arestathe i 1331. Den første del af navnet kommer muligvis fra mansnavnet Ari. Den anden del er -sted.  Antallet indbyggere steg indtil 1880, da sognet havde 1.759 indbyggere, derefter faldt det til 1970 (1.041 indbyggere). Siden er det steget lidt igen.

Kilder 

Sogne i Årstad herred
Folkebogføringsdistrikter i Falkenbergs kommun
Ondrej Kukal

Ondrej Kukal (født 14. august 1964 i Prag, Tjekkiet) er en tjekkisk komponist, dirigent og violinist.

Kukal studerede komposition og violin på Musikkonservatoriet, og på akademiet for udøvende kunst i Prag hos bla. Jindrich Feld. Han studerede senere direktion på samme skole, og blev efter endt studietid dirigent for mange forskellige symfoniorkestre, og senere chefdirigent for Hradec Kralove Filharmoniske Orkester. Kukal har skrevet 2 symfonier, orkesterværker, koncertmusik, kammermusik og solostykker for mange forskellige instrumenter. Han har indspillet en del orkester værker af hovedsageligt tjekkiske komponister. Kukal har også været gæstedirigent for feks. BBC Filharmoniske Orkester i London.

Udvalgte værker 

 Symfoni (1982-1983) - for stort strygeorkester
 Kammersymfoni (1999) - for strygeorkester
 Symfoni nr. 1 "Med en klokke" (2000) - for orkester
 Fagotkoncert (1998) - for fagot og strygeorkester
 Klarinetkoncert (1994) - for klarinet og strygeorkester
 Fløjtekoncert "Flautianna" (2007) - for fløjte og orkester

Eksterne henvisninger 
 om Ondrej Kukal på www.musicweb-international.com

Komponister fra Tjekkiet
Dirigenter
Personer fra Prag